ນັກ​ຂຽນ​ຂ່າວ ລົງອິນເຕີແນັດ ສຫລ ຄົນ​ນຶ່ງ ​ຖືກ​ຟັນຕາຍ ​ຢູ່​ ບັງ​ກລາ​ແດັສ.
ນັກ​ຂຽນ​ຂ່າວລົງອິນເຕີແນັດ ສະຫະລັດ ທ້າວ Avijit Roy ​ແລະ​ພັນ​ລະ​ຍາ​ຂອງ​ລາວ ນາງ Rofida Ahmed ໄດ້​ຖືກ​ໂຈມ​ຕີ​ ໃນ​ຕອນ​ແລງ ​ວັນ​ພະຫັດ​ວານ​ນີ້.
ນັກຂຽນຂ່າວລົງອິນເຕີແນັດ ສະຫະລັດ ຄົນນຶ່ງ ຜູ້ທີ່ຂຽນຕໍ່ຕ້ານ ພວກຫົວຮຸນແຮງທາງສາສະໜາ ໄດ້ຖືກຟັນຕາຍຢູ່ໃນ ນະຄອນ ຫລວງ ບັງກລາແດັສ ຕຳຫລວດກ່າວວ່າ ທ້າວ Avijit Roy ແລະພັນລະຍາຂອງລາວ ນາງ Rofida Ahmed ໄດ້ຖືກໂຈມຕີໃນຕອນແລງຂອງວັນພະ ຫັດວານນີ້ ຫລັງຈາກໄດ້ອອກຈາກບ່ອນວາງສະແດງປື້ມອ່ານ ທີ່ມະຫາວິທະຍາໄລ Dhaka ນາງ Ahmed ໄດ້ຮັບບາດເຈັບ ຢ່າງສາຫັດຈາກການໂຈມຕີ ໜັງສືພິມ  ລາຍງານວ່າ ໄດ້ມີ ບັນດາຜູ້ເຫັນເຫດການກ່ຽວກັບການໂຈມຕີດັ່ງກ່າວແຕ່ບໍ່ມີໃຜກ້າວອອກມາເພື່ອໃຫ້ການ ຊ່ວຍເຫລືອ ແກ່ຄູ່ຜົວເມຍ ຫລືຈັບພວກຜູ້ຮ້າຍ ຍັງບໍ່ທັນມີການອ້າງເອົາຄວາມຮັບຜິດຊອບ ກ່ຽວກັບການໂຈມຕີໃນທັນໃດເທື່ອ ນ້ອງຂອງທ້າວ Roy ກ່າວວ່າ ອ້າຍຂອງລາວ ຜູ້ທີ່ເກີດໃນ ບັງກລາແດັສ ໄດ້ກັບຄືນມາ ຍັງປະເທດໃນຕົ້ນເດືອນນີ້ ແລະມີກຳນົດທີ່ຈະກັບຄືນມາ ສະຫະລັດ ໃນເດືອນໜ້ານີ້ ໄດ້ມີການໂຈມຕີທີ່ຄ້າຍຄືກັນຕໍ່ບັນດານັກຂຽນ ຢູ່ໃນບັງກລາແດັສ ປະເທດທີ່ສ່ວນໃຫຍ່ ນັບຖືສາສະໜາອິສລາມ ບັນດານັກສືບສວນກ່າວວ່າ ພວກບ້າສາສະໜາ ແມ່ນເຊື່ອວ່າເປັນຜູ້ຮັບຜິດຊອບຕໍ່ການ ໂຈມຕີຄັ້ງນີ້